תמי חלמיש אייזנמן

תמר חלמיש אייזנמן (נולדה ב-14 ביולי 1974) היא יו"ר פורום ארגוני תעסוקת צעירים ומנכ"לית עמותת אלומה. בעבר עמדה בראש מרכז יוזמה לידע ולמחקר בחינוך של האקדמיה הלאומית הישראלית למדעים, והייתה ממקימי קרן טראמפ למצוינות בחינוך.

 ביוגרפיה 
חלמיש אייזנמן נולדה וגדלה בבני ברק ומתגוררת בגוש עציון. היא בעלת תואר ראשון במתמטיקה ופילוסופיה (1996) ותעודת הוראה במדעים (1997) מהאוניברסיטה העברית בירושלים. סיימה תואר שני בחינוך מתמטי (1999) באוניברסיטה העברית, והשלימה דוקטורט בהוראת מתמטיקה במכון ויצמן למדע. את הפוסט-דוקטורט ערכה בבית הספר לחינוך של האוניברסיטה העברית.

 קריירה מקצועית 
במהלך השנים 1999-2010 עסקה בהכשרת מורים להוראת והדרכת מתמטיקה בבתי ספר תיכונים באוניברסיטה העברית, מכללה ירושלים בית וגן ומכללת דוד ילין וכן חקרה וכתבה על הקשרים בין למידה והוראה, חומרי לימוד והקשר תרבותי בבית הספר לחינוך באוניברסיטה העברית ובמכון מנדל למנהיגות חינוכית.

בשנת 2011 הצטרפה לצוות ההקמה של קרן טראמפ למצוינות בחינוך, ושימשה כמנהלת מערך התוכניות. במסגרת זו הובילה את כלל הפעילות שתמכה במהלך הלאומי להכפלת מספר תלמידי המתמטיקה והפיזיקה ברמה של 5 יח"ל עלי ידי השקעה באיכות ההוראה בבתי הספר הכוללת פיתוח והטמעה של הוראה איכותית הממוקדת בלמידתו של כל תלמיד ותלמידה בכיתה.

בשנת 2017 מונתה למנהלת היזמה למחקר יישומי בחינוך יחידה של האקדמיה הלאומית הישראלית למדעים. בתקופת כהונתה גובשו דוחות מדיניות שנועדו לחבר בין ידע מחקרי לעשייה חינוכית על ידי חיזוק השימוש בידע מחקרי בתהליכי עיצוב מדיניות בחינוך. במהלך כהונתה פעלו ביזמה ארבע ועדות מומחים: הוועדה לניהול מיטבי של הפיתוח המקצועי וההדרכה (של מורים) במערכת החינוך, בראשות פרופסור מריו מיקולינסר, הוועדה להתאמת תוכניות הלימודים וחומרי לימוד למאה העשרים ואחת, בראשות פרופסור ענת זוהר, הוועדה לטיפוח מיומנויות חברתיות רגשיות במערכת החינוך, בראשות פרופסור רמי בינבנישתירמי בנבנישתי, הוועדה בנושא חינוך לערכים, קווים מנחים למדידה והערכה, בראשות פרופסור חנן אלכסנדר.

בשנת 2021 נבחרה לתפקיד מנכ"לית עמותת אלומה הפועלת מאז 1983 לקידום מוביליות חברתית בקרב צעירים וצעירות מהפריפריה החברתית והגאוגרפית בישראל. העמותה מלווה ומעניקה כלים להשתלבות מיטבית בחברה הישראלית לכ-55,000 צעירים וצעירות מדי שנה. פעילות העמותה מתמקדת בהכנה לשירות משמעותי, הרחבת אפשריות הבחירה בנוגע להשכלה גבוהה והשתלבות בתעסוקה איכותית תואמת השכלה. במהלך כהונתה של חלמיש אייזנמן התרחבה פעילות העמותה לחברה החרדית וכיום היא מפעילה את התוכנית הלאומית להשכלה גבוהה לחרדים,. באוגוסט 2025 זכתה אלומה בשני מכרזים של מל"ג-ות"ת להנגשת השכלה גבוהה ולווי של צעירים מהחברה ערבית ומהפריפריה בישראל. לאחר כ-20 שנות פעילות בתחום שירות צבאי לנשים דתיות, כיום כ-40% מהבנות הדתיות בוחרות לשרת בצבא, ושיעורן במערך הלוחם גבוה משיעור כלל הבנות המשרתות.

בשנת 2022 הצטרפה ל-calo ארגון מנכלי"ם במגזר השלישי מבית YPO העולמית, וב-2024 הצטרפה לתוכנית הבין-לאומית Amitim למנהיגי ארגוני מגזר שלישי, שנועדה לחזק מקצועיות במגזר השלישי וקשרים בין עמותות בישראל.

החל משנת 2025 חלמיש אייזנמן היא יושבת ראש משותפת של הפורום לתעסוקת צעירים, פורום המאגד למעלה מ-40 עמותות וארגונים הפועלים, בדרכים מגוונות, לשילוב מיטבי של צעירים וצעירות בשוק העבודה.

באוגוסט 2025 פורסם הספר עמותה – נעים להכיר! מדריך מעשי למגזר השלישי בישראל שנכתב על ידי חלמיש אייזנמן בהוצאת המפצחת של עברית. ספר זה מצטרף לפועלה של חלמיש אייזנמן בהמשגה והפצה של מקצוענות במגזר השלישי והוא מצטרף לשתי עונות בפודקאסט "תרמתי משרד, מקצוענות במגזר השלישי', פודקאסט המאיר על המשותף בניהול והתנהלות של עמותות.

 חיים אישיים 
חלמיש אייזנמן נשואה, אם לחמישה ילדים וסבתא לנכדים. היא ממקימות קהילת שירת רבקה בנווה דניאל. קהילה ייחודית של נשים בלבד המתפללות ביחד בכל שבת ובכל חג..

 קישורים חיצוניים 

 תרמתי במשרד - פודקאסט העוסק בעולמן של העמותות בישראל.

 ד"ר תמי חלמיש אייזנמן, מוריה יזרעאלוב, מי משלם על החינוך הציבורי? עיבוד והנגשה, היזמה למחקר יישומי בחינוך
 עמותה – נעים להכיר! מדריך מעשי למגזר השלישי בישראל, מאת ד"ר תמי חלמיש אייזנמן, בהוצאת עברית, אוגוסט 2025

 הערות שוליים 

קטגוריה:נשות חינוך ישראליות
קטגוריה:פעילות חברתיות ישראליות
קטגוריה:מנכ"ליות ישראליות
קטגוריה:נווה דניאל: אישים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:ישראליות שנולדו ב-1974
קטגוריה:ישראלים שנולדו ב-1974